**FARSKÉ OZNAMY – filiálky NEMČICE / Farnosť Topoľčany**

**13. nedeľa cez rok**

(28.6. – 4.7.2020)

▪ **Sv. omše v týždni a ich úmysly:**

*Pondelok*: 9.00 h. Na úmysel celebranta

18.00 h. Za Božie požehnanie pre Petrov a Pavlov

*Piatok*: 18.00 h. + Ján, Berta, brat Július a vnuk Peter

*Nedeľa*: 9.00 h. + Števčík Jozef, Alžbeta a ich syn

▪ **Liturgický kalendár:**

*Pondelok*: **Sv. apoštolov Petra a Pavla**, cirkevne prikázaný sviatok

*Utorok*: Prvých svätých mučeníkov Cirkvi v Ríme, ľubovoľná spomienka

*Štvrtok*: Návšteva Panny Márie, sviatok

*Piatok*: Sv. apoštola Tomáša, sviatok (*1. piatok v mesiaci*)

*Sobota*: O Panne Márie (*1. sobota v mesiaci*) – celodenná poklona farnosti

*Nedeľa*: Slávnosť sv. vierozvestov Cyrila a Metoda, cirkevný a štátny sviatok

▪ V dnešnú nedeľu 28.6. bude naposledy vo farskom kostole sv. omša o 15.00 hod. pre seniorov a v Nemčiciach sv. omša o 10.30 hod. Od 1. júla 2020 prechádzame na normálny režim, vrátane spovedania v spovedelniciach.

▪ V Nemčiciach podľa zvyklostí počas letných prázdnin júla a augusta nebude bývať sv. omša v stredu večer. Ale len v piatok večer a už iba jedna sv. omša v nedeľu o 9.00 hod.

▪ Slovenskí biskupi zrušili dišpenz od povinnej účasti na sv. omšiach v nedele a prikázané sviatky. Pozývajú opätovne veriacich do Božích chrámov. Pričom oslobodení sú tí veriaci, ktorých hatí fyzická, zdravotná alebo morálna nemožnosť sa sv. omše zúčastniť. V kostoloch je potrebné nosiť rúško, dezinfikovať si ruky, podávať prednostne sv. prijímania na ruku a odporúča sa šachovnicové sedenie.

▪ V pondelok 29.6. je cirkevne prikázaný sviatok sv. apoštolov Petra a Pavla. Sv. omše v našej farnosti budú nasledovne: vo farskom kostole v Topoľčanoch o 6.00; 8.00; 11.30; 17.00 a 18.30 hod. Vo filiálnom kostole v Nemčiciach o 9.00 a 18.00 hod. Z dôvodu cirkevného sviatku v pondelok 29.6. nebudú úradné hodiny v kancelárii Farského úradu v Topoľčanoch. Ďakujeme za porozumenie!

▪ *Personálie*: Od 1. júla dochádza v našej farnosti k menším personálnym zmenám. Namiesto dp. kaplána Jozefa Hlavinu – ktorému ďakujeme za jeho pastoračnú prácu – prichádza dp. kaplán Lukáš Kutiš. A na letnú diakonskú prax medzi 5. a 6. ročníkom svojho vysokoškolského teologického štúdia prichádza k nám novovysvätený diakon dp. Martin Ligač. Oboch prichádzajúcich srdečne vítame v našej farnosti!

▪ Máme pred sebou prvopiatkový týždeň. Spovedať budeme pol hodinu pred každou sv. omšou. K tomu na prvý piatok vo farskom kostole od 17.30 a v Nemčiciach od 17.00 hod., kedy sa vyloží k adorácii aj Sviatosť Oltárna.

▪ Jeden deň v roku má každá farnosť diecézy pridelený termín na celodennú farskú poklonu. Našej farnosti je dlhodobo pridelený vždy deň **4. júla**. A tak v sobotu 4.7. – ako každý rok, budeme mať medzi rannou a večernou sv. omšou vo farskom kostole v Topoľčanoch celodennú poklonu (*ktorá bude na chvíľu prerušená o 16.00 hod. z dôvodu konania sobáša*). Z tohto dôvodu nie je túto prvú sobotu možné vo farskom kostole uskutočniť Mariánske večeradlo, ani večerné modlitby Komunity s. Egídio. Skôr vás pozývame nájsť si v tento deň priestor a čas na osobnú adoráciu a modlitby k Ježišovi Kristovi, prítomnému v Eucharistii. Pričom o 15:00 hod. sa bude modliť *Korunka k Božiemu milosrdenstvu* a o 17:45 sa z filiálky Nemčice budú predmodlievať posvätný ruženec svetla. Večerná sv. omša bude spojená s pobožnosťou.

▪ Dávame do pozornosti, že v nastávajúcich dňoch sa budú organizovať rôzne púte: Cyrilo-metodská v Nitre 5.7., na Mechovičke 12.7., v Topoľčiankach 11.-12.7. a na Skalke pri Trenčíne 17.-19.7. V súčasnej dobe tieto púte majú zväčša lokálny charakter a nemali by presiahnuť viac ako tisíc pútnikov. Plagáty o týchto púťach budú zverejňované v kostolných výveskách. Účasť na nich prenechávame na osobné zváženie každého veriaceho.

▪ Ďakujeme darcom za viaceré milodary obetované v uplynulom čase na generálnu opravu organa v Nemčiciach, vrátane príspevkov počas dnešnej zbierky obetovanej na tento účel. Pre vašu informáciu, pán organár momentálne vyrába úplne nové predné cínové organové píšťaly, ktoré majú byť potom spredu osadené do organovej skrine. Z týchto zozbieraných financií plánujeme v najbližších dňoch zaplatiť tretiu faktúru v sume 4.000,- €. Všetkým našim znamenitým dobrodincom, priaznivcom a podporovateľom vyjadrujeme úprimnú vďačnosť a srdečné Pán Boh zaplať a odmeň!

**Všetkým žiakom a študentom prajeme príjemné prázdniny**

**a všetkým ľuďom požehnaný letný čas!**